
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προαωρινή πρόσληψη προσωπικού στον Δ’ Κ.Π.Σ. Καισαρια- 


νής. 1 

Ψήφιση Οργανισμού Εσωτερικής Υπηρεσίας του ΚΑΠΗ Δή¬ 
μου Ταύρου. 2 

Σύμβαση μίσθωσης έργου από το ΔΑΟ Αιγάλεω. 3 

Ψήφιση του ΟΕΥ του Α' ΚΑΠΗ Χαϊδαρίου . 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α2α/1499 (1) 


Προσωρινή πρόσληψη προσωπικού στον Δ' Κ.Π.Σ. Καισαρια- 

νής. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 


Αριθ. 41798 (2) 

Ψήφιση Οργανισμού Εσωτερικής Υπηρεσίας του ΚΑΠΗ Δήμου 

Ταύρου. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις των άρθρων 5 και 12 του Νόμου 1188/1981 
«περί κυρώσεως του κώδικα περί καταστάσεως προσωπικού Ορ¬ 
γανισμών Τοπικής Αυτοδιοικήσεως σε συνδυασμό με τις όμοιες 
του Νόμου 1586/1986 και του Π.Δ/τος 37α/1987. 

2. Τις αριθ. 1/6/25.2.1988 και 6/5/13.12.1988 γνωμο¬ 
δοτήσεις του Υπηρεσιακού Συμβουλίου του άρθρου 14 του Νόμου 
1586/1986 Νομαρχίας Αθηνών περί μερικής εγκρίσεως της 
αριθ. 12/1986 απόφασης του Διοικητικού Συμβουλίου του 
ΚΑΠΗ Δήμου Ταύρου περί εγκρίσεως του Οργανισμού Εσωτερι¬ 
κής Υπηρεσίας αυτού, αποφασίζουμε: 

Εγκρίνουμε μερικώς την αριθ. 12/1986 απόφαση του Διοικη¬ 
τικού Συμβουλίου του ΚΑΠΗ Δήμου Ταύρου περί εγκρίσεως του 
Οργανισμού Εσωτερικής Υπηρεσίας αυτού ως εξής: 


Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 
191/88 τ.Α'). 

2. Την Πράξη του Υπουργού Προεδρίας της Κυβέρνησης αριθ. 
213/11.5.87. 

3. Το απόσπασμα πρακτικού της αριθ. 1/11.1.89 συνεδρία¬ 
σης του Δ.Σ. του Δ' ΚΠΣ Καισαριανής. 

4. Το έγγραφο του σταθμού αριθ. 3/12.1.89 

5. Τις επείγουσες και απρόβλεπτες ανάγκες. 

6. Το γεγονός ότι οι ανάγκες αυτές δεν μπορούν να καλυφθούν 
από το Προσωπικό που υπηρετεί ή με απόσπαση, αποφασί¬ 
ζουμε: 

1. Ορίζουμε τον αριθμό του αναγκαιούντος προσωπικού για 
πρόσληψη στο Δ’ Κρατικό Παιδικό Σταθμό Καισαριανής σε δύο 
(2) εργάτριες και εγκρίνουμε τη 1/11.1.89 απόφαση του Δ/κού 
Συμβουλίου του σταθμού για την προσωρινή πρόσληψη των Αι¬ 
κατερίνης Τερτίπη και Μαρίας Μάλλιου, από ανάληψης υπηρε¬ 
σίας και για χρονικό διάστημα μέχρι οκτώ (8) μήνες, με σχέση 
εργασίας ιδιωτικού δικαίου για την αντιμετώπιση επειγουσών 
υπηρεσιακών αναγκών και τον όρο να υπάρχει σχετική πίστωση 
στο προϋπολογισμό του σταθμού. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Φεβρουάριου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 


Άρθρο 1 

1. Διοικητική Υπηρεσία 

2. Υγειονομική Υπηρεσία 

Άρθρο 2 

I. ΔΙΟΙΚΗΤΙΚΗ ΥΠΗΡΕΣΙΑ 

α) Γραφείο Διοικήσεως και προσωπικού (μόνιμου και επί συμ- 
βάσει) 

β) Γραφείο Κοινωνικής Πρόνοιας 
II. ΥΓΕΙΟΝΟΜΙΚΗ ΥΠΗΡΕΣΙΑ 
α) Γραφείο ιατροφαρμακευτικής περίθαλψης 
β) Γραφείο φυσικοθεραπείας 
γ) Γραφείο εργοθεραπείας ■ 

Άρθρο 3 

Οι θέσεις του προσωπικού του ΚΑΠΗ Δήμου Ταύρου διαρ¬ 
θρώνονται σε κατηγορίες και κλάδους προσωπικού ως ακολού¬ 
θως: 

Α. ΔΙΟΙΚΗΤΙΚΟ ΠΡΟΣΩΠΙΚΟ 

Μία (1) θέση κλάδου ΤΕ2 Κοινωνικών Λειτουργών με βαθ¬ 
μούς Γ-Α 

Μία (1) θέση κλάδου ΔΕΙ Διοικητικού με βαθμούς Γ-Α 
Β. ΥΓΕΙΟΝΟΜΙΚΟ ΠΡΟΣΩΠΙΚΟ 
Μία (1) θέση κλάδου ΠΕ15 Ιατρών ειδικότητας Παθολόγου 
με βαθμούς Γ-Α 

Μία (1) θέση κλάδου ΤΕ18 Εργοθεραπευτών με βαθμούς Γ-Α 
Μία (1) θέση κλάδου ΤΕ10 Φυσιοθεραπευτών με βαθμούς 

Μία (1) θέση κλάδου ΤΕ6 Επισκεπτριών-Αδελφών. 

Γ. ΘΕΣΕΙΣ ΤΕΧΝΙΚΟΥ - ΥΓΕΙΟΝΟΜΙΚΟΥ ΚΑΙ ΓΕΩΠΟ¬ 
ΝΙΚΟΥ ΠΡΟΣΩΠΙΚΟΥ 

Δύο (2) θέσεις κλάδου ΥΕ15 Οικογενειακών βοηθών με βαθ¬ 
μούς Δ-Γ. 

Άρθρο 4 

Ο τρόπος πρόσληψης και τα τυπικά προσόντα του προσωπικού 
προβλέπονται από τις διατάξεις του Νόμου 1188/81 περί κατα- 
στάσεως προσωπικού ΟΤΑ. Τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, τις άδειες, 
τις μεταβολές υπηρεσιακής κατάστασης, τις ηθικές αμοιβές, τα 
πειθαρχικά αδικήματα, τις ποινές, τη λύση της υπαλληλικής σχέ¬ 
σεων, την ιατροφαρμακευτική και νοσοκομειακή περίθαλψη των 
μονίμων υπαλλήλων που προβλέπονται από τον οργανισμό αυτό 
ρυθμίζονται από τις διατάξεις του Ν. 1188/81. 

Οι αρμοδιότητες του προσωπικού του ΚΑΠΗ είναι οι παρα¬ 
κάτω: 

1. Της Κοιν. Υπηρεσίας προϊσταται ο Κοινωνικός Λειτουργός 
του Κέντρου ο οποίος έχει τις παρακάτω αρμοδιότητες: 

α. Συνεργάζεται με τα μέλη με σκοπό να συμβάλλει στην αντι¬ 
μετώπιση τυχόν ψυχολογικών, ατομικών ή οικογενειακών προ¬ 
βλημάτων σεβόμενος την προσωπικότητα, την αξιοπρέπεια και 
τα δικαιώματα του μέλους. 

β. Συνεργάζεται με το υπόλοιπο προσωπικό τού Κέντρου και 
έχει την διοικητική ευθύνη της εύρρυθμης λειτουργίας των Υπη¬ 
ρεσιών του Κέντρου δηλαδή του Ιατρείου, Φυσικοθεραπευτηρίου 
και των άλλων ειδικοτήτων που αποσκοπούν στην καλλίτερη εξυ¬ 
πηρέτηση των προστατευομένων μελών. 

γ. Συνεργάζεται με τη Διοίκηση του Κέντρου και έχει την ευ¬ 
θύνη για την οργάνωση, εκπαίδευση και αξιοποίση των εθελο¬ 
ντών καθώς και τη Δ/κή παρακολούθηση της πρακτικής ασκή- 
σεως των σπουδαστών των Σχολών Κοινωνικής Εργασίας και 
άλλων σπουδαστών των Παραϊατρικών επαγγελμάτων, που τυ¬ 
χόν θα εκπαιδεύονται στο κέντρο. 

. δ. Έχει την ευθύνη της επικοινωνίας με τους τοπικούς παρά¬ 
γοντες της περιοχής και της Κοινότητας που λειτουργεί το Κέ¬ 
ντρο με σκοπό την διαφώτιση και συμμετοχή τους στο πρό- 
γραμμα. 

ε. Οργανώνει σύμφωνα με το εγκεκριμένο πρόγραμμα, τις διά¬ 
φορες εκδηλώσεις ψυχαγωγικές, μορφωτικές κλπ. του Κέντρου 
στα πλαίσια καλής συνεργασίας, με τους Δημότες ή ιδιώτες εθε¬ 
λοντές, εφόσον υπάρχουν, και με τα μέλη και γενικά αντιμετωπί¬ 
ζει κάθε έκτακτο θέμα που αφορά στη λειτουργία του κέντρου. 

2. Του ιατρείου προϊσταται γιατρός παθολόγος ή άλλης ειδικό¬ 
τητας σχετικά με τις ανάγκες και τον αριθμό των μελών ο οποίος 
παρέχει τις ιατρικές του υπηρεσίες, φροντίζει για την, ύστερα από 
εξέτασή του, παραπομπή των μελών σε άλλες ειδικότητες, συνι- 
στά διενέργεια παρακλινικών εξετάσεων και παρέχει οδηγίες για 
φαρμακευτική αγωγή, επισκεπτόμενες σ’ έκτακτες περιπτώσεις 
και στο σπίτι το μέλος που έχει την ανάγκη του. 

3. Στο ιατρείο του κέντρου υπηρετεί: 

Επισκέτρια αδελφή κατά προτίμηση, ή Νοσηλεύτρια της 
οποίας το έργο είναι το εξής: 

α. Να βοηθά τον ιατρό τις ημέρες και τις ώρες που λειτουργεί 
το ιατρείο. 

β. Μαζί με τον γιατρό έχει την ευθύνη για την φύλαξη και δια- 
χείρηση του φαρμακευτικού και υγειονομικού υλικού του Κέ¬ 
ντρου. 

γ. Επισκέπτεται με εντολή του ιατρού, τα μέλη στο σπίτι τους 
και παρέχει νοσηλευτικές φροντίδες και οδηγίες. 

δ. Επισημαίνει τις περιπτώσεις των μελών που χρειάζονται 
οδηγίες και παρέχει πληροφορίες σχετικά με θέματα ατομικής 
και δημόσιας υγείας. Γ ενικά επαναλαμβάνει με κάθε θέμα υγείας 
που αφορά τα μέλη και τις οικογένειές τους. 

4. Στο φυσικοθεραπευτήριο του Κέντρου, προϊσταται ο φυσιο¬ 
θεραπευτής ο οποίος ύστερα από γραπτή εντολή του ιατρού, 


εφαρμόζει φυσιοθεραπευτική αγωγή στα μέλη του Κέντροι 
που έχουν ανάγκη από αυτήν. 

Φυσιοθεραπευτική αγωγή μπορεί να εκτελείται στο σπίτι με¬ 
λών· σε έκτακτες και ειδικές ανάγκες τους που κρίνει ο ιατρός. 


5. Στο Εργοθεραπευτήριο, προϊσταται ο εργοθεραπευτής, ε 
οποίος έχει ως έργο του την αξιοποίηση και την δραστηριοποίηση 
του μέλους, για δημιουργική απασχόληση και παραγωγικό έργ< 
με σκοπό και την οικονομική του ενίσχυση. Επίσης βοηθά το μέ¬ 
λος στην άσκηση για αυτοεξυπηρέτηση και στην ανάπτυξη ειδι¬ 
κών ενδιαφερόντων. 


Ο Εργοθεραπευτής μπορεί να παρέχει τις υπηρεσίες που και 
στο σπίτι του μέλους όταν υπάρχει, ειδική για τούτο, ανάγκη. 


6. Η Οικογενειακή βοηθός, προσφέρει τις υπηρεσίες της κυ¬ 
ρίως στο σπίτι των μελών, για τις περιπτώσεις που ζουν μόνοι 
τους και έχουν ιδιαίτερες ανάγκες βοήθειας. Η βοήθεια συνίστα- 
ται στην παροχή υπηρεσιών μέσα στο σπίτι όπως είναι π.χ. ελα¬ 
φρό μαγείρευμα, καθαριότητα, προμήθεια τροφίμων και διάφορες 
άλλες μικροεξυπηρετήσεις έξω από το σπίτι. 


Επίσης μεριμνά για την καθαριότητα και τον ευπρεπισμό όλων 
των χώρων του ΚΑΠΗ. 


7. Το κέντρο Ανοικτής Προστασίας του Δήμου μπορεί να χρη¬ 
σιμοποιηθεί σαν Κέντρο πρακτικής ασκήσεως σπουδαστών σχο¬ 
λών Κοινωνικής Εργασίας και άλλων παραϊατρικών επαγγελμά¬ 
των. 


8. Ανάμεσα στις δραστηριότητες του Κέντρου είναι και η κινη¬ 
τοποίηση εκπαίδευση και χρησιμοποίηση εθελοντικού προσωπι¬ 
κού, σ’ όλα τα προγράμματα που θα προέρχεται κατά προτίμηση 
από το Δήμο και την περιοχή που λειτουργεί το κέντρο. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 15 Φεβρουάριου 1989 
Ο Νομάρχης 

ΘΕΟΔ. ΒΓΕΝΟΠΟΥΛΟΣ 

Αριθ. 1793 (3) 

Σύμβαση μίσθωσης έργου από το ΔΑΟ Αιγάλεω. 

Ο ΝΟΜΑΡΧΗΣ ΔΤΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87, για 
τις προσλήψεις στο Δημόσιο Τομέα, τον κοινωνικό έλεγχο στη δη¬ 
μόσια διοίκηση, πολιτικά δικαιώματα και άλλες διατάξεις. 

2. Την 71223/23.10.1987 κοινή απόφαση του Πρωθυπουρ¬ 
γού και του Υπουργού Εσωτερικών για την μεταβίβαση αρμοδιο¬ 
τήτων στον Υφυπουργό Εσωτερικών (ΦΕΚ 553/23.10.87 
τ.Β'). 

3. Τις διατάξεις του Π.Δ/τος 260/88 (ΦΕΚ 119/88 τ. Α’). 

4. Τις ανάγκες σε προσωπικό, του ΔΑΟ, Αιγάλεω, αποφασί¬ 
ζουμε: 

Καθορίζουμε τον αριθμό των προσώπων που είναι απαραίτητο 
να απασχοληθεί με μίσθωση έργου από το ΔΑΟ Αιγάλεω σύμ¬ 
φωνα με τις διατάξεις του άρθρου 681 κ.ε του Αστικού Κώδικα 
ως εξής: 

α. Ένα (1) γιατρό (παθολόγο ή αθλίατρο γενικής ιατρικής ή 
άνευ ειδικότητας. 

β. Ένα (1) Φυσιοθεραπευτή 

γ. Δύο (2) καθαρίστριες. 

Απαραίτητα προσόντα κατά ειδικότητα τα προβλεπόμενα από 
τις ισχύουσες διατάξεις. 

Το συγκεκριμένο έργο που πρόκειται να εκτελεστεί είναι η πα¬ 
ροχή υπηρεσιών, στα μέλη του ΔΑΟ Αιγάλεω. 

Το χρονικό διάστημα που απαιτείται για την ολοκλοήρωση 
προαναφερόμενου έργου είναι από τη δημοσίευση της παρούσης 
και για ένα χρόνο. 

Η αμοιβή των παραπάνω θα καθοριστεί στη σύμβαση που θα 
υπογραφεί και οπωσδήποτε δεν θα υπερβεί το ποσό των 
2.300.000 δρχ. 

Η εκτέλεση του έργου θα παρακολουθείται από τον πρόεδρο 
του ΔΣ του Νομικού Προσώπου. 

Ως τόπος εκτέλεσης του έργου ορίζεται ο χώρος του Δ.Α.Ο. 
Αιγάλεω. 

Το συγκεκριμένο έργο δεν ανάγεται στον κύκλο καθηκόντων 
των υπαλλήλων που υπηρετούν σήμερα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αιγάλεω, 8 Φεβρουάριου 1989 

Ο Νομάρχης 
Γ. ΑΝΑΝΙΑΔΗΣ 



Ψήφιση του ΟΕΥ του Α’ ΚΑΠΗ Χαϊδαρίου. 
Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 


1. Τις διατάξεις του άρθρου 12 του Ν. 1188/81 σε συνδυασμό 
με τις όμοιες του άρθρου 68 του Ν. 1416/84. 

2. Τις διατάξεις του Ν. 1586/86. 

3. Τις όμοιες του Π.Δ/τος 37α/87 και του άρθρου μόνου του 
Π.Δ/τος 331/83. 

4. Την αριθμ. 11 /88 απόφαση του Διοικητικού Συμβουλίου 
του Α’ ΚΑΠΗ Χαϊδαρίου, καθώς και τις 138/88 κάι 205/88 
όμοιες του Δημοτικού Συμβουλίου του ίδιου Δήμου. 

5. Το αριθμ. 9/19/4.11.1988 πρακτικό του Υπηρεσιακού 
Συμβουλίου της Νομαρχίας Δυτ. Αττικής, αποφασίζουμε: 

Εγκρίνουμε την αριθμ. 11 /88 απόφαση του Διοικητικού Συμ¬ 


βουλίου του Α’ ΚΑΠΗ Χαϊδαρίου, με την οποία ψηφίζεται ο 
Ο.Ε.Υ. του Νομικού αυτού Προσώπου, ως εξής : 

Άρθρο Ιο 

1. Τις Υπηρεσίες του ΚΑΠΗ συγκροτούν: 

α) Η Διοικητική Υπηρεσία 

β) Η Υγειονομική Υπηρεσία. 

2. Η Διοικητική και η Υγειονομική Υπηρεσία, συγκροτούνται 
από τα εξής επί μέρους γραφεία: 
α. Διοικητική Υπηρεσία: 

(1) Γραφείο Διοίκησης 

(2) Γραφείο Κοινωνικής Πρόνοιας 
β. Υγειονομική Υπηρεσία: 

(1) Ιατρείο 

(2) Γραφείο Φυσιοθεραπείας 

(3) Γραφείο Επισκεπτριών αδελφών 

(4) Γραφείο Εργοθεραπείας 

(5) Γραφείο Οικογενειακών βοηθών 

Άρθρο 2ο 

Η οργανική σύνθεση και κατάταξη των θέσεων του προσωπι¬ 
κού του Α’ ΚΑΠΗ Χαϊδαρίου, ορίζεται ως εξής: 

Α’ Διοικητικό Προσωπικό: 

(1) Μία (1) θέση, του κλάδου ΤΕ2 Κοινωνικών Λειτουργών, 
με βαθμούς Γ^-Α. 

(2) Μία (1) θέση, του κλάδου ΔΕΙ Διοικητικού, με βαθμούς 
Γ-Α. 

Β’ Υγειονομικό Προσωπικό: 

(1) Μία (1) θέση του κλάδου ΠΕΙ5 ιατρών ειδικοτήτων, 

(2) Μία (1) θέση του κλάδου ΤΕ10 Φυσιοθεραπευτών, με βαθ¬ 
μούς Γ-Α. 

(3) Μία (1) θέση του κλάδου ΤΕ6 Επισκεπτριών αδελφών, με 
βαθμούς Γ-Α. 

(4) Μία (1) θέση του κλάδου ΤΕ18 Εργοθεραπευτών, με βαθ¬ 
μούς Γ-Α. 

(5) Μία (1) θέση του κλάδου ΤΕ15 Οικογενειακών βοηθών, 
με βαθμούς Δ-Γ. 

Η θέση του κλάδου ΤΕ2 Κοινωνικών Λειτουργών καθώς και η 
θέση του κλάδου ΥΕ15 Οικογενειακών βοηθών, θα καλυφθούν 
από υπαλλήλους του ΚΑΠΗ, οι οποίοι κατέχουν προσωρινές θέ¬ 
σεις. 

Οι αρμοδιότητες και τα καθήκοντα του προσωπικού των πιο 
πάνω υπηρεσιών, ορίζονται ως εξής: 

Α’ ΔΙΟΙΚΗΤΙΚΗ ΥΠΗΡΕΣΙΑ 

1. Γραφείο Κοινωνικής Πρόνοιας. 

Ολων των υπηρεσιών του ΚΑΠΗ συντονίστρια είναι η Κοινω¬ 
νική Λειτουργός η οποία: 

α) Συνεργάζεται με τα μέλη του ΚΑΠΗ με σκοπό να συμβάλ¬ 
λει στην αντιμετώπιση ψυχολογικών ατομικών ή οικογενειακών 
προβλημάτων σεβόμενη την προσωπικότητα, αξιοπρέπεια και τα 
δικαιώματα του μέλους. 

β) Συνεργάζεται με το υπόλοιπο προσωπικό του κέντρου και 
έχει την Διοικητική ευθύνη της εύρυθμης λειτουργίας όλων των 
υπηρεσιών του Κέντρου που αποσκοπούν στην εξυπηρέτηση των 
μελών. 

γ) Συνεργάζεται με την Διοίκηση του Κέντρου και έχει την ευ¬ 
θύνη για την οργάνωση εκπαίδευση και αξιοποίηση των εθελο¬ 
ντών καθώς και την Διοικητική παρακολούθηση της πρακτικής 
ασκήσεως των σπουδαστών των σχολών Κοιν. Εργασίας και Πα- 
ραϊατρικών επαγγελμάτων που τυχόν θα εκπαιδεύονται στο Κέ¬ 
ντρο. 

δ) Επικοινωνεί με τους τοπικούς παράγοντες της περιοχής και 
του Δήμου, με σκοπό την ενημερώσή τους και την συμβολή τους 
στο πρόγραμμα για την επίτευξη των σκοπών του Κέντρου. 

ε) Οργανώνει σύμφωνα με το εγκεκριμμένο πρόγραμμα τις 
διάφορες εκδηλώσεις-ψυχαγωγικές, μορφωτικές κ.λ.π. του Κέ¬ 
ντρου στα πλαίσια καλής συνεργασίας με τους δημότες ή ιδιώτες 

εθελοντές ή τις διάφορες επιτροπές που λειτουργούν στο Κέντρο, 
καθώς επίσης και τα μέλη και γενικά επιλαμβάνεται και αντιμε¬ 
τωπίζει κάθε έκτακτο θέμα που αφορά τη λειτουργία του Κέ¬ 
ντρου. 

2. Γραφείο Διοίκησης. 

Ο Διοικητικός υπάλληλος ασχολείται με την διεξαγωγή της εν 
γένει γραφικής υπηρεσίας του κέντρου, όπως την τήρηση πρωτο¬ 
κόλλου, αλληλογραφίας, των πρακτικών του Διοικ. Συμβουλίου, 
την εκκαθάριση πληρωμής κάθε δαπάνης, τη σύνταξη μισθοδοτι- 
κών καταστάσεων, όλου του προσωπικού, τη σύνταξη και ανα¬ 
μόρφωση κατά περίπτωση του προϋπ/σμού του Κέντρου και γε¬ 
νικά με ότι. αφορά την Οικονομική Διοίκηση και Διαχείρηση του 
Κέντρου. 

Β. ΥΓΕΙΟΝΟΜΙΚΗ ΥΠΗΡΕΣΙΑ 

1. Ιατρείο 

Στο Ιατρείο του ΚΑΠΗ ο γιατρός παρέχει τις ιατρικές του 
υπηρεσίες και φροντίζει για την, ύστερα από εξέτασή του, παρα¬ 
πομπή μελών σε άλλες ειδικότητες συνιστά διενέργεια παρακλινι- 
κών εξετάσεων και παρέχει οδηγίες για φαρμακευτική αγωγή, 
επισκεπτόμενος σε ειδικές περιπτώσεις και στο σπίτι το μέλος που 
έχει την ανάγκη του. 

2. Γραφείο Φυσιοθεραπείας. 

Υπηρετεί Φυσιοθεραπευτής ο οποίος σε συνενεόηση με το για¬ 
τρό, που εκάστοτε υπηρετεί στο ΚΑΠΗ, εφαρμόζει τη φυσιοθερα¬ 
πευτική αγωγή στα μέλη σύμφωνα με την υπόδειξη του γιατρού ή 
με γραπτή εντολή γιατρού ειδικότητας. 

3. Γραφείο επισκεπτριών Αδελφών Νοσοκόμων. 

Η Επισκέπτρια αδελφή: α) βοηθά το γιατρό κατά τις ώρες λει¬ 
τουργίας του Ιατρείου β) έχει την ευθύνη για τη φύλαξη και δια¬ 
χείριση του Φαρμακευτικού και εν γένει υγειονομικού υλικού του 
Κέντρου, φροντίζει την έγκαιρη προμήθεια του απαραίτητου φαρ¬ 
μακευτικού υλικού και εν γένει υλικού ιατρείου, γ) επισκέπτεται 
τα μέλη στο σπίτι τους και παρέχει νοσηλευτικές φροντίδες κάθε 
φορά που κρίνεται αναγκαίο, δ) παρέχει πληροφορίες στα μέλη 
σχετικά με θέματα ατομικής και δημόσιας υγείας, ε) επιλαμβάνε¬ 
ται κάθε θέματος υγείας που αφορά τα μέλη και τις οικογένειές 


τους. 

4. Γραφείο Εργοθεραπείας. 

Ο Εργοθεραπευτής ο οποίος έχει πτυχίο ανωτέρας σχολής 
Στελεχών Υγείας και Κοιν. Πρόνοιας υπηρετεί τον περισσότερο 
χρόνο στο Κέντρο, φροντίζει για την αξιοποίηση των μελών για 
δημιουργική απασχόληση και παραγωγικό έργο, με σκοπό την 
Οικονομική ενίσχυσή τους. Βοηθά τα μέλη στην άσκηση για αυ¬ 
τοεξυπηρέτηση, την ανάπτυξη ειδικών ενδιαφερόντων. 

Γ ΤΕΧΝΙΚΗ - ΥΓΕΙΟΝΟΜΙΚΗ ΥΠΗΡΕΣΙΑ 

1. Οικογενειακή βοηθός. , 

Προσφέρει τις υπηρεσίες της και στο σπίτι των μελών για τις 

περιπτώσεις που ζούν μόνοι τους και έχουν ιδιαίτερες ανάγκες 
βοήθειας. Η βοήθεια αυτή συνίσταται στην παροχή υπηρεσιών 
μέσα στο σπίτι, όπως ελαφρό μαγείρεμα, καθαριότητα, προμή¬ 
θεια τροφίμων και διάφορες μικροεξυπηρετήσεις έξω από το 
σπίτι. Αυτό γίνεται σε εξαιρετικές και μόνο περιπτώσεις και 
ύστερα από συνενόηση με την Κοιν. Λειτουργό. 

2. Καθαρίστρια 

Φροντίζει για την καθαριότητα και ευπρεπισμό όλων των χώ¬ 
ρων του Κέντρου. 

Το Κέντρο Ανοικτής Προστασίας Ηλικιωμένων του Δήμου 
μπορεί να χρησιμοποιηθεί σαν Κέντρο πρακτικής εξάσκησης 
σπουδαστών, σχολών Κοινωνικής Εργασίας καθώς επίσης και 
σπουδαστών παραϊατρικών επαγγελμάτων. 

Κάθε τυχόν εθελοντικό προσωπικό ανεξαρτήτου ειδικότητας 
τίθεται στη διάθεση της Κοιν. Λειτουργού και η οποία δραστηριο¬ 
ποιεί και χρησιμοποιεί το προσωπικό αυτό σύμφωνα με τις γνώ¬ 
σεις που διαθέτει και τις ικανότητές του σε συνδυασμό με τις ανά¬ 
γκες του κέντρου και των μελών αυτού. 

Η παρούσα απόφαση θα δημοσιευτεί στην Εφημερίδα της Κυ- 
βερνήσεως (τ.Β), σύμφωνα με τις διατάξεις του άρθρου 12 του Ν. 
1188/81. 

Αιγάλεω, 9 Φεβρουάριου 1989 

Ο Νομάρχης 
ΓΙΩΡΓΟΣ ΑΝΑΝΙΑΔΗΣ 

